Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7871. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7951. Il-EUR-Lex hu l-aċċess fuq l-internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 7/2016 "Kif is-Servizz Ewropew għall-Azzjoni Esterna jimmaniġġja l-binjiet tiegħu madwar id-dinja" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu F'dan il-qafas, is-sejħa għall-proposti preżenti ser tipprovdi finanzjament permezz ta' appoġġ għal azzjonijiet immirati biex isaħħu l-kapaċità tal-organizzazzjonijiet ospitanti prospettivi bil-għan li jħejju ruħhom u jkunu jistgħu jwieġbu għal kriżijiet umanitarji. Barra minn hekk, din ser tipprovdi appoġġ għal azzjonijiet immirati biex isaħħu l-kapaċità teknika tal-organizzazzjonijiet emittenti prospettivi bil-għan li jipparteċipaw fl-inizjattiva Voluntiera tal-Għajnuna tal-UE. L-għan ta' din is-sejħa huwa li ssaħħaħ il-kapaċitajiet tal-organizzazzjonijiet emittenti u ospitanti li għandhom il-ħsieb li jipparteċipaw fl-inizjattiva Voluntiera tal-Għajnuna tal-UE, kif ukoll li tiżgura l-konformità mal-istandards u l-proċeduri li jirrigwardjaw il-voluntiera kandidati u l-Voluntiera tal-Għajnuna tal-UE sabiex ikunu jistgħu japplikaw għaċ-ċertifikazzjoni li hija meħtieġa għall-iskjerament tal-Voluntiera tal-Għajnuna tal-UE. B'din is-sejħa, il-Kummissjoni Ewropea tistenna li tikseb ir-riżultati li ġejjin: It-tisħiħ tal-kapaċitajiet ta' madwar 115-il organizzazzjoni emittenti u ospitanti f'oqsma bħal: Il-ġestjoni, it-tħejjija u r-rispons f'każ ta' riskju ta' diżastru, Il-kollegament bejn l-għajnuna, ir-rijabilitazzjoni u l-iżvilupp (LRRD), It-tisħiħ tal-volontarjat lokali f'pajjiżi terzi, Il-kapaċitajiet li jgħaddu minn ċertifikazzjoni, inkluża kapaċità amministrattiva, Il-kapaċità li tipprovdi twissija bikrija lill-komunitajiet lokali. Il-baġit totali allokat għall-kofinanzjament tal-proġetti huwa stmat għal EUR 7 960 000. L-għotja massima għandha tkun ta' EUR 700 000. Kull għotja sejra tkun tammonta għal bejn EUR 100 000 u EUR 700 000. Talbiet għal għotjiet taħt EUR 100 000 mhux ser jitqiesu għall-finanzjament. L-Aġenzija qed tistenna li tiffinanzja 23 proposta. L-Aġenżija tirriżerva d-dritt li ma tqassamx il-fondi kollha disponibbli. Huma biss l-applikazzjonijiet li jissodisfaw il-kriterji tal-eliġibbiltà li jiġu kkunsidrati għal għotja. Jekk applikazzjoni titqies bħala ineliġibbli, għandha tintbagħat ittra li tindika r-raġunijiet lill-applikant. L-applikazzjonijiet li jikkonformaw mal-kriterji li ġejjin sejrin ikunu soġġetti għal evalwazzjoni fil-fond. Il-proposti kemm għall-attivitajiet ta' Assistenza teknika kif ukoll għal dawk ta' Bini tal-kapaċità għandhom jintbagħtu minn: organizzazzjonijiet mhux governattivi mingħajr skop ta' qligħ iffurmati b'konformità mal-liġi ta' Stat Membru u li għandhom il-kwartieri ġenerali tagħhom fl-Unjoni, jew korpi regolati bil-liġi pubblika ta' karattru ċivili, li huma regolati bil-liġi ta' Stat Membru, jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar l-Aħmar. L-applikazzjonijiet mill-entitajiet ġuridiċi stabbiliti fil-pajjiżi li ġejjin biss huma eliġibbli: l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit. L-applikanti jistgħu jissottomettu proġetti kemm għall-Assistenza Teknika kif ukoll għall-Bini tal-Kapaċità. F'dan il-każ, l-applikanti għandhom jindikaw fl-applikazzjoni tagħhom li huma qegħdin japplikaw għaż-żewġ azzjonijiet. Għaż-żewġ azzjonijiet, l-imsieħba għandhom iressqu mandat li jrid jiġi ffirmat mill-persuni awtorizzati li jidħlu f'impenni legalment vinkolanti, biex b'hekk l-applikanti jkunu jistgħu jaġixxu f'isem l-imsieħba. Minn hawn 'il quddiem, l-organizzazzjonijiet applikanti u msieħba ssir referenza għalihom bħala "il-Konsorzju". L-organizzazzjonijiet imsieħba għandhom jappartjenu għal kwalunkwe waħda mill-kategoriji li ġejjin: organizzazzjonijiet mhux governattivi mingħajr skop ta' qligħ imsawra b'konformità mal-liġi ta' Stat Membru u li għandhom il-kwartieri ġenerali tagħhom fl-Unjoni, jew korpi rregolati bil-liġi pubblika ta' karattru ċivili, jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar l-Aħmar. Il-proġetti jitfasslu u jiġu implimentati minn konsorzji transnazzjonali li jinvolvu entitajiet minn mill-inqas tliet pajjiżi li jipparteċipaw fil-programm u li jappartjenu għal waħda mill-kategoriji msemmija fl-Artikolu 10(3)(c) tar-Regolament (UE) Nru 375/2014; Mill-inqas applikant jew sieħeb wieħed f'kull proġett kellu jkun attiv fil-qasam tal-ġestjoni tal-voluntiera għal mill-inqas 3 snin. L-organizzazzjonijiet imsieħba għandhom jappartjenu għal kwalunkwe waħda mill-kategoriji li ġejjin: organizzazzjonijiet mhux governattivi mingħajr skop ta' qligħ li joperaw jew huma stabbiliti f'pajjiż terz skont il-liġijiet fis-seħħ f'dak il-pajjiż, jew korpi rregolati bil-liġi pubblika ta' karattru ċivili, jew aġenziji u organizzazzjonijiet internazzjonali. Il-proġetti jitfasslu u jiġu implimentati minn sħubiji transnazzjonali li jinvolvu entitajiet minn mill-inqas tliet pajjiżi li jipparteċipaw fil-programm li jappartjenu għal waħda mill-kategoriji msemmija fir-Regolament (UE) Nru 375/2014 (l-Artikolu 10(3)(c)) u mill-inqas tliet pajjiżi terzi fejn iseħħu attivitajiet u operazzjonijiet ta' għajnuna umanitarja skont l-Artikolu (3)(d) u li jappartjenu għal waħda mill-kategoriji msemmija taħt l-Artikolu 10(4)(c). F'kull proġett, minbarra l-applikant, l-imsieħba mill-pajjiżi li jipparteċipaw fil-programm kellhom ikunu ilhom attivi fil-qasam tal-għajnuna umanitarja kif definita fl-Artikolu 3(d) tar-Regolament (UE) Nru 375/2014 għal mill-inqas 3 snin. F'kull proġett, mill-inqas żewġ imsieħba minn pajjiżi terzi fejn iseħħu attivitajiet u operazzjonijiet ta' għajnuna umanitarja jkunu attivi fil-qasam tal-għajnuna umanitarja kif definita fl-Artikolu 3(d) tar-Regolament (UE) Nru 375/2014. Mill-inqas applikant jew sieħeb wieħed minn pajjiżi li jipparteċipaw fil-programm f'kull proġett għandu jkun ilu attiv fil-qasam tal-ġestjoni tal-voluntiera għal mill-inqas 3 snin. L-attivitajiet eliġibbli jinkludu: Żjarat ta' studju/skop sabiex jirfinaw u jiffinalizzaw il-valutazzjoni tal-ħtiġijiet tal-azzjoni, Attivitajiet għall-bini/għat-tisħiħ tal-kapaċitajiet, Korsijiet ta' taħriġ għal dawk li jħarrġu/kowċis/mentors/multiplikaturi minn pajjiżi terzi, Seminars u sessjonijiet ta' ħidma, Arranġamenti ta' ġemellaġġ u skambju tal-persunal, Skambju ta' prassi tajba, Żjarat ta' studju, Attivitajiet għat-trawwim tal-bini ta' sħubiji Attivitajiet addizzjonali eliġibbli għal kull sub-azzjoni: Kowċing/mentoring ta' membri tal-persunal imħallsin ewlenin ta' organizzazzjoni emittenti; Korsijiet ta' taħriġ għal dawk li jħarrġu/kowċis/mentors/multiplikaturi minn pajjiżi terzi; Żjarat ta' studju sa massimu ta' 3 xhur għall-membri tal-persunal imħallsin jew voluntiera ewlenin minn pajjiżi terzi għandhom ikunu bbażati f'organizzazzjonijiet applikanti/imsieħba Ewropej; Metodoloġiji għall-valutazzjoni tal-ħtiġijiet/ġestjoni tal-informazzjoni; Ġestjoni tar-riskju ta' diżastru; Tnaqqis tar-riskju ta' diżastru/tħejjija għad-diżastri; Rispons f'każ ta' kriżi (u setturi relatati); Kollegament tal-għajnuna, ir-rijabilitazzjoni u l-iżvilupp; Reżiljenza u adattament għat-tibdil fil-klima. L-applikazzjonijiet eliġibbli sejrin ikunu vvalutati abbażi tal-kriterji li ġejjin: Ir-rilevanza tal-proġett (massimu ta' 30 punt) Il-kwalità tad-disinn u l-implimentazzjoni tal-proġett (massimu ta' 30 punt) Il-kwalità u r-rilevanza tas-sħubija u l-arranġamenti ta' kooperazzjoni (massimu ta' 20 punt) L-impatt u d-disseminazzjoni (massimu ta' 20 punt) Il-proġetti li jiksbu inqas minn total ta' 60 punt ma jiġux ikkunsidrati għal finanzjament. Il-proġetti kollha, irrispettivament minn jekk ikoprux il-bini tal-kapaċità jew l-assistenza teknika, jiġu kklassifikati skont in-numru ta' punti li jilħqu. L-applikazzjonijiet għall-għotjiet għandhom jimtlew b'waħda mil-lingwi uffiċjali tal-UE, billi tintuża l-formola elettronika (e-Form) speċifikament imfassla għal dan il-għan. Il-formola elettronika hija ppreżentata fuq l-Internet fl-indirizz li ġej: https://eacea.ec.europa.eu/documents/eforms_en L-applikazzjoni elettronika mimlija kif suppost għandha tiġi sottomessa sa 12.00 (nofsinhar, ħin ta' Brussell) fl-4 ta' Lulju 2016. Wara dan il-ħin, is-sistema tal-applikazzjoni onlajn tingħalaq. L-applikanti jistgħu jissottomettu proġetti kemm għall-Assistenza Teknika kif ukoll għall-Bini ta' Kapaċità. F'dan il-każ, l-applikanti għandhom jindikaw fl-applikazzjoni tagħhom li huma qegħdin japplikaw għaż-żewġ azzjonijiet. L-ebda modifika fl-applikazzjoni ma hija permessa ladarba l-iskadenza għas-sottomissjoni tkun għaddiet. Madankollu, jekk ikun meħtieġ li jiġu ċċarati ċerti aspetti jew li ssir korrezzjoni ta' żbalji klerikali, l-EACEA tista' tikkuntattja lill-applikant għal dan l-għan waqt il-proċess ta' evalwazzjoni. L-applikazzjonijiet mibgħuta bil-posta, b'faks jew bil-posta elettronika ma jiġux aċċettati. L-applikazzjonijiet għandhom ikunu konformi mad-dispożizzjonijiet li jinsabu fil-linji gwida tal-applikazzjoni — Sejħa għall-proposti EACEA 27/2016, jiġu sottomessi fuq il-formola elettronika pprovduta għal dan il-għan u jkun fihom l-annessi rilevanti. Id-dokumenti msemmija jistgħu jinstabu fuq l-Internet fl-indirizz li ġej: Fil-każ ta' mistoqsijiet, jekk jogħġbok ikkuntattja lil: EACEA-EUAID-VOLUNTEERS@ec.europa.eu L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8027 — Investindustrial/Catelli/Artsana, f'dan l-indirizz: L-Irlanda Klassi 2.6. Melħ "Oriel Sea Minerals" huwa l-isem mogħti lil imluħa tal-minerali tal-baħar ikkonċentrati f'forma likwida miġbura mill-bajja ta' Port Oriel, Clogherhead, Drogheda, County Louth, l-Irlanda. Il-prodott huwa taħlita kkonċentrata ta' Makrominerali u Mikrominerali f'forma likwida ċara (xi kultant b'lewn li jagħti fl-isfar skont iż-żmien tas-sena li fih jinġabar) u kemxejn magħquda. Huwa mingħajr addittivi. Għandu konsistenza li tinħass żejtnija, avolja ma fihx żjut. Il-viskożità tal-minerali tal-baħar hija ta' bejn 4,00 u 5,15 mPa·s f'temperatura ta' 25 grad u b'veloċità tal-magħżel (Spindle Speed) ta' 50 rpm (+/- 10 %). Il-forma likwida kkonċentrata tiegħu tippermetti li jiġi dilwit fil-parti l-kbira ta' xarbiet, meraq jew sempliċiment fl-ilma f'proporzjon ta' bejn 100-1 u 1 000-1 skont il-ħtieġa. Minħabba li hu f'forma likwida, il-Minerali u l-Mikroelementi li jinsabu fil-prodott jinsabu fi stat jonizzat elementari (fejn ikunu għadhom ma ġewx magħquda minn Ligandi bħas-sulfat, iċ-ċitrat, l-ossidu, eċċ.). Permezz tas-sistema ta' pproċessar tagħha, Oriel tipproċessal-ilmijiet tal-oċean biex tiġbor dawn il-minerali u tikkonċentrahom. Il-minerali, meta jittieħdu fl-istat ikkonċentrat tagħhom, għandhom togħma minerali mielħa qawwija, iżda madankollu, meta dawn jiġu dilwiti fl-ilma, fil-meraq jew f'xarba oħra fil-proporzjon korrett, il-minerali jinfirxu u ma jħallu kważi l-ebda togħma. "Oriel Sea Minerals" huwa suppliment tal-ikel eċċellenti li jipprovdi lill-ġisem b'bilanċ u proporzjon perfetti ta' minerali, li jiġi mħallat mal-ilma jew ma' likwidi oħra għall-aktar livelli effettivi ta' assorbiment u l-aqwa benefiċċji imwassla min-nutrijenti. Ċertifikat ta' Analiżi għal "Oriel Sea Minerals". Il-kontenut tal-minerali fi "Oriel Sea Minerals" jinsab fi ħdan +/- 10 % tal-valuri murija fit-tabella ta' hawn taħt. Minerali tal-Baħar miġbura b'mod naturali mill-Baħar Irlandiż. Passi tal-produzzjoni u tal-proċess: Il-proċessi kollha tal-produzzjoni, tal-evaporazzjoni, tas-separazzjoni u tal-kristallizzazzjoni jsiru fiż-żona deżinjata, taħt kundizzjonijiet ikkontrollati u ssorveljati biex il-konsistenza tal-prodotti finali tiġi żgurata. Dan jinkludi: L-ippompjar u l-filtrazzjoni tal-ilma baħar permezz ta' sistema ta' filtrazzjoni. It-tneħħija tal-biċċa l-kbira tal-melħ tal-baħar wara proċess ta' konċentrazzjoni tas-salmura f'sistema magħluqa taħt pressjoni. Il-konċentrazzjoni ta' minerali tal-baħar f'sistema ta' pressjoni għolja. Il-ġbir ta' minerali tal-baħar ikkonċentrati. Port Oriel, Clogherhead jinsab fuq in-naħa tal-Majjistral tal-promontorju Clogher Head, li jisporġi 'l barra fi stretti ta' baħar fond. Iż-żona speċifika demarkata tibda mill-aktar ponta fin-Nofsinhar ta' Clogher Head b'Latitudni = 53.79497 (Tramuntana), Lonġitudni = -6.21778 (Punent), Latitudni = 53°47′42′′ (Tramuntana), Lonġitudni = 6°13′04′′ (Punent) sal-aktar ponta fit-Tramuntana ta' Dunany Point Latitudni = 53.86144 (Tramuntana), Lonġitudni = -6.23838 (Punent), Latitudni = 53°51′41′′ (Tramuntana), Lonġitudni = 6°14′18′′ (Punent). Distanza ta' 5 mili nawtiċi 'l barra, fi ħdan iż-Żoni Kklassifikati ta' Produzzjoni ta' Molluski Bivalvi Ħajjin ta' Dundalk Bay 2013, bil-Kodiċi taż-Żona LH-DB-DB, kif stipulat mill-Awtorità għall-Protezzjoni tas-Sajd fil-Baħar. Il-prodott jirrifletti l-karatteristiki tal-oriġini tiegħu, kemm fil-proporzjon u l-bilanċ tal-minerali, kif ukoll fit-togħma u fid-dehra tiegħu. Bħalma l-għeneb jiġi affettwat mill-art u mit-temp tal-post fejn jitkabbar, l-Oriel Sea Minerals jiġu affettwati mill-kurrenti tal-baħar fond, mill-indafa, mill-kontenut minerali u mill-purità tal-ilma f'dan il-post, u mill-proċess użat biex dawn il-karatteristiki jinkisbu u jiġu żviluppati, ippreservati u raffinati. Il-ġbir ta' mluħ tal-baħar f'dan ir-reġjun ilu jsir sekli. Din hija kwotazzjoni mill-County Louth Archaelogical and Historical Journal. "Fit-28 ta' Jannar 1667, il-Viskonti Dungannon kera porzjon ta' art viċin il-belt ta' Carlingforde għall-bini ta' impjant tas-salini għall-Kurunell Cooke ta' Chiswick f'Middlesex bħala manifattur tal-melħ". L-isem ta' Port Oriel ilu sekli sħaħ jiġi assoċjat ma' ilmijiet tas-sajd abbundanti, fejn l-abitanti tal-post jistadu għall-ħut tal-baħar fond direttament mill-blat u mill-port. Il-melħ kien ingredjent essenzjali fil-preservazzjoni ta' ħut għall-konsum li kien jinħatt l-art fil-port, kemm għall-ħżin kif ukoll għat-trasport sussegwenti lejn is-suq. (pt mp 16 pm qrib Newry Street fuq il-mappa tal-1797 kellha impjant tas-salini fuqha, u ġew irrekordjati wkoll fatti lokali dokumentati li jagħtu dettalji tas-sieqja tal-melħ). Il-Kurrent tal-Golf jitla' mal-Kosta tal-Punent tal-Irlanda u meta jiltaqa' mal-ilmijiet aktar kesħin tal-Baħar Norveġiż idur mal-art li tisporġi "l barra fil-promontorju tat-Tramuntana u tal-Grigal sad-destinazzjoni finali tiegħu, ħames mili nawtiċi lil hinn mill-Bajja f'Port Oriel. F'dan il-punt, il-kurrent jispiċċa hekk kif jiltaqa" mal-fluss kbir li joħroġ mix-Xmara Boyne (it-tieni l-akbar xmara fl-Irlanda). Port Oriel jinsab fuq in-naħa tal-Majjistral tal-promontorju Clogher Head, li jisporġi "l barra direttament fi stretti ta' baħar fond. Testijiet urew li s-salinità f'dawn l-ilmijiet hija komparabbli ma" dik li normalment tinsab biss fl-ilmijiet tal-baħar fond. Din is-salinità għolja ġiet assoċjata mal-kurrenti partikolari tal-baħar fond tal-Kurrent tal-Golf f'din iż-żona. Testijiet urew li d-densità tal-ilma f'Port Oriel hija, b'mod konsistenti, ta' bejn 3,5 % u 3,6 %, jiġifieri l-istess bħal f'ilmijiet aktar fondi. L-ilmijiet ta' Port Oriel ġew ikklassifikati b'mod konsistenti għal ħafna snin mill-Istitut tal-Baħar tal-Irlanda bħala ta' Kwalità Internazzjonali tal-Frott tal-Baħar bil-Qoxra ta' Grad "A", jiġifieri l-aktar pura tal-baħar. Il-ġbir u l-qbid ta' molluski bivalvi, gandoffli, granċijiet, awwisti u razor fish huwa negozju qawwi fil-bajja ta' Port Oriel u l-madwar, u din l-abbudanza ta' frott tal-baħar bil-qoxra tikkontribwixxi wkoll lejn il-kwalità għolja u lejn il-kontenut għoli tal-minerali fl-ilma. Fil-fatt dan ir-reġjun jinsab fil-limiti taż-Żoni Kklassifikati ta' Produzzjoni ta' Molluski Bivalvi Ħajjin ta' Dundalk Bay 2014, bil-Kodiċi taż-Żona LH-DB-DB. Dan skont kif stipulat mill-Awtorità għall-Protezzjoni tas-Sajd fil-Baħar għall-ħsad tal-Gandoffli u r-Razor Fish. Il-kwalitajiet ta' "Oriel Sea Minerals" huma marbuta direttament mal-kurrenti partikolari tal-baħar fond tal-post ġeografiku, mal-kontenut għoli ta' minerali li normalment ma jinsabx f'ilmijiet daqshekk baxxi u minħabba l-kurrenti u l-movimenti mareali tal-Kurrent tal-Golf li jiċċaqalqu madwar il-kosta tat-Tramuntana tal-Irlanda għal ġol-bajja akbar ta' Dundalk, biex wara jkomplu lejn il-bajja ta' Port Oriel. Dan l-ilma ta' kwalità għolja u b'kontenut għoli ta' minerali mbagħad jinġabar u jiġi raffinat permezz ta' proċess fejn l-ilma ma jmissx ma' arja u ħamrija, u lanqas ma jintmess mill-bniedem qabel joħroġ bħala kompost ikkonċentrat b'kontenut għoli ħafna ta' minerali. Sommarju: Il-minerali tal-baħar prodotti jirriflettu l-karatteristiki tal-oriġini tal-prodott, u juru r-relazzjoni diretta tiegħu mas-salinità, mal-kwalità u mad-densità tal-minerali fl-ilma f'dan ir-reġjun. Il-proporzjon tal-kontenut minerali, il-bilanċ, il-kwalità u l-purità ta' Oriel Sea Minerals huma wkoll xhieda ta' dan. (it-tieni subparagrafu tal-Artikolu 6(1) ta' dan ir-Regolament)
Extracted from C_155_2016.html